b'\n_START_ARTICLE_\nAtsparumas aktyvuotam C proteinui\n_START_PARAGRAPH_\nAtsparumas aktyvuotam C proteinui (angl. Activated protein C resistance, APCR) yra trombofilija d\xc4\x97l kraujo kre\xc5\xa1\xc4\x97jimo V faktoriaus atsparumo proteinui C. D\xc4\x97l to V faktorius negali b\xc5\xabti inaktyvuojamas ir padid\xc4\x97ja tromboz\xc4\x97s rizika.\n_START_SECTION_\nPatogenez\xc4\x97\n_START_PARAGRAPH_\nNormaliomis s\xc4\x85lygomis aktyvus proteinas C jungiasi prie V kre\xc5\xa1\xc4\x97jimo faktoriaus ir j\xc4\xaf suardo. \xc5\xa0itaip nutraukiama kraujo kre\xc5\xa1\xc4\x97jimo kaskada ir sustabdomas trombo formavimasis. B\xc5\xabkl\xc4\x97, kai \xc5\xa1is aktyvuotas proteinas C negali prisijungti ir sustabdyti kre\xc5\xa1\xc4\x97jimo proceso, vadinama atsparumu aktyvuotam C proteinui.\n_START_SECTION_\nPrie\xc5\xbeastys\n_START_PARAGRAPH_\nAtsparumas aktyvuotam C proteinui gali b\xc5\xabti d\xc4\x97l \xc4\xafgimt\xc5\xb3 prie\xc5\xbeas\xc4\x8di\xc5\xb3 arba d\xc4\x97l \xc4\xafgyt\xc5\xb3 faktori\xc5\xb3. Da\xc5\xbeniausia prie\xc5\xbeastis apskritai ir da\xc5\xbeniausia \xc4\xafgimta prie\xc5\xbeastis yra Leideno faktorius\xc2\xa0\xe2\x80\x93 V kre\xc5\xa1\xc4\x97jimo faktoriaus mutacija. Ji nustatoma 95% atsparumo aktyvuotam proteinui C atvej\xc5\xb3.\n_START_SECTION_\nDiagnostika\n_START_PARAGRAPH_\nAtsparumas aktyvuotam proteinui C gali b\xc5\xabti nustatomas specialiais laboratoriniais tyrimais. Paprastai visi jie pagr\xc4\xafsti dalinio aktyvuoto tromboplastino laiko nustatymu. Tyrimo norma priklauso nuo naudojam\xc5\xb3 reagent\xc5\xb3 ir laboratorijos. Tyrimas tik parodo atsparumo aktyvuotam proteinui C egzistavim\xc4\x85, jo prie\xc5\xbeas\xc4\x8diai nustatyti reikalingi kiti tyrimai, pirmiausiai PGR Leideno mutacijos nustatymui.'